runetrust/blame-folketinget-dk huggingface dataset:
Lars Barfoed (KF), 2011-05-19:
Og som jeg også redegjorde for ved besvarelsen den 10. november 2010 her i salen af spørgsmål nr. S 333, er det for mig at se afgørende i politiets indsats mod hadforbrydelser, at alle relevante medarbejdere i landets politikredse er opmærksomme på forhold, som tyder på, at der er tale om en hadforbrydelse.
Jens Kirk (V), 2004-05-12:
Jeg har ikke mange spørgsmål eller kommentarer til hr. Torben Hansen, men er det ikke korrekt, at vi kan konstatere, at der bliver flere og flere blå flag langs vore badestrande i disse år, at vandmiljøplan II har virket, og at den vil virke fortsat fremad, samt at det, vi laver nu, også vil medføre, at der kommer endnu flere blå flag langs med vore strande?
Victoria Velasquez (EL), 2024-01-30:
Så det rent faktisk at skabe muligheden for at sige, at løn- og ansættelsesvilkår skal være de gældende ligesom de sædvanlige løn- og ansættelsesvilkår og overenskomster, og at det er med muligheden for lærlinge osv., er jo egentlig bare at forsøge at lave et værn på vegne af arbejdere og på vegne af lærlinge og elever mod netop nogle af de krav, som der kommer fra EU.
Lissa Mathiasen (S), 2006-02-23:
Det er ud fra en betragtning om, at vi ikke bare for at få noget signalværdi til glæde for et ønske om ligestilling skal gennemføre det her, som i realiteten ikke kan blive en mulighed for de pågældende, for der ikke er nogen lande, der vil adoptere til registrerede partnere, og fordi vi altså finder, at det er bedst for et barn at vokse op i en situation, hvor der både er en mor og en far, selv om naturligvis ...
Pernille Vermund (NB), 2023-04-21:
Der står bare, at forslagsstillerne ønsker, at Folketinget pålægger regeringen inden udgangen af 2023 – og vi er altså stadig kun i april måned, og vi har også en flertalsregering, og alle partier er enige – at sikre, at børn ikke kan blive pålagt at betale sagsomkostningerne i retssager, hvor f.eks. en værge anlægger en retssag på barnets vegne, men ender med at tabe eller hæve sagen, og hvor værgen ikke har råd til at betale sagsomkostningerne.
Jann Sjursen (KD), 2004-02-06:
Når jeg synes, det er nødvendigt at nævne det her, så er det, fordi jeg synes, hr. Kuupik Kleist fremførte nogle synspunkter i retning af, at han i hvert fald ikke mente, der skulle være mulighed for at idømme tidsubegrænset straf overhovedet.
Tove Videbæk (KD), 2003-11-20:
Forslaget indeholder også et forslag om at sætte en øvre grænse for, hvor dyrt det må være at bygge almene boliger, og umiddelbart lyder det for os meget fornuftigt, at priserne på at bygge almene boliger ikke må stige mere end den generelle prisudvikling. Alt i alt et godt forslag, som Kristendemokraterne kan støtte.
Leif Lahn Jensen (S), 2010-06-10:
Hr. Bent Bøgsted gav også et svar til fru Line Barfod, og det eneste, jeg kan sige, er, at man skal lægge mærke til, at hr. Bent Bøgsted faktisk synes, at det er mere synd for alle de rige, som mister de her skattelettelser, de er blevet lovet i januar, end for dem, vi rammer nu ved at skære dagpengene ned, altså dem, der virkelig mister deres mulighed for i det hele taget bare at leve.
Charlotte Antonsen (V), 2000-03-21:
Det, jeg har taget afstand fra, det, Venstre altid har taget afstand fra, det, den store diskussion har været om de seneste år, bl.a. fordi den tidligere arbejdsminister Jytte Andersen på et tidspunkt begyndte at få de samme mærkelige tanker, som fru Jette Gottlieb har, som SF har, er dette om, at de studerende og institutionerne skulle være omfattet af noget, der var ligesom arbejdsmiljølovgivningen i al almindelighed, eller at det skulle ind under arbejdsmiljølovgivningen.
Søren Søndergaard (EL), 2004-02-20:
Derfor er det efter min mening ikke rigtigt, hvad ministeren siger. Jeg synes, man skal holde fast i, at når man får en situation, hvor man får tidligere idrætsudøvere eller tidligere trænere ind, er det helt klart, fordi de af en eller anden grund fortsat er interesserede i emnerne, enten som organisationsfolk eller som noget andet, og al ære og respekt for det.
Mike Legarth (KF), 2010-03-23:
Vi hørte jo her fru Anne Grete Holmsgaard foreslå, at man gjorde den her ordning lidt større, altså udvidede den til omkring 20 husstande, og vi skal ikke afvise, at vi vil medvirke til det, men indtil videre har vi jo villet prioritere private, og da det her loft på 6 kW netop omfatter en privat husstands forbrug, er det det, vi har støttet hidtil.
Anne-Mette Winther Christiansen (V), 2013-12-03:
Kunne ordføreren forestille sig, at der var et tættere samarbejde via Beskæftigelsesministeriets område og eksempelvis nogle af de specialiserede tilbud – lad os tage Center for Hjerneskade, hvor man jo kan dokumentere, at man kan få folk i beskæftigelse, hvis de får den korrekte meget, meget specifikke træning.
Johanne Schmidt-Nielsen (EL), 2011-12-15:
Det har jo ellers været sådan et mantra i velfærdsstaten Danmark i årevis, at netop den økonomiske uafhængighed var forudsætningen for ligestilling, men jeg kan konstatere, at det med ligestilling for kvinder med anden etnisk baggrund åbenbart ikke er så vigtigt for Dansk Folkeparti, at de synes, at timereglen skal afskaffes.
Kim Behnke (FRI), 2000-01-18:
Så vi vil bruge det her forslag som et referenceforslag, sådan at når vi støder på en række af de problemer, som det private erhvervsliv oplever med at kunne have medarbejdere, eksempelvis medarbejdere, der er udstationeret, og som oplever skattemæssige urimeligheder, vil vi bruge det her som reference til ministeren og sige:
Simon Emil Ammitzbøll (LA), 2012-06-13:
Det var bare en enkelt bemærkning fra fru Sophie Hæstorp Andersen, som jeg ikke kunne lade være med at bruge som anledning til at tage ordet, for vi glæder os jo i virkeligheden i fællesskab over, at det her forslag bliver vedtaget, og måske skulle vi bare lade det blive ved det.
Rasmus Stoklund (S), 2025-11-28:
Det kræver en konstant kalibrering og en konstant indsats for at stramme op og for at sikre, at adgangen til at slå sig ned i Danmark er så begrænset som muligt for folk, der ikke er i stand til selv at bidrage positivt, og som dybest set ikke ønsker Danmark noget godt, eller som ønsker at lave Danmark grundlæggende om.
Bent Bøgsted (DF), 2012-11-08:
Når man så ser på, som der også er blevet sagt, at LO mener, at det vil gå ud over den indsats, der er for de ledige, at man lader dem i stikken, så må man jo også erkende, at når man snakker med ledige udeomkring, er selvfølgelig forskel på holdninger.
Villy Søvndal (SF), 2002-11-20:
Den tidligere regerings holdning med at stikke hovedet i busken og ikke ville vide noget som helst var lige så utilfredsstillende som den nuværende regerings. Det er altså helt utilfredsstillende, at vi efter min opfattelse står med det mest destabiliserende sikkerhedspolitiske projekt - efter statsministerens opfattelse fredens projekt - og vi har ingen mulighed for at få en offentlig debat om det, fordi statsministeren gentager og gentager og gentager, at medmindre der ligger en officiel redegørelse, der konkret beskriver det, så tør vi ikke, og så vil vi ikke mene noget.
Mogens Jensen (S), 2019-12-05:
Jeg tror, at det nok er at gå for vidt at sige, at det er for vores egen fornøjelses skyld, for selvfølgelig handler det om, når vi har den produktion af f.eks. svin, som vi har i Danmark, at det er med til at brødføde vores egen befolkning, men selvfølgelig også mange andre uden for landets grænser, med det kød, der bliver produceret.
Karsten Nonbo (V), 2009-04-24:
Selv jeg er begyndt at køre med cykelhjelm af og til, jeg vil dog ikke pålægges at skulle gøre det altid, men min procentsats i brugen af cykelhjelm er kraftig stigende, og det er jo også det gode eksempel, man bør give, hvis man har børn under 12 år.
Kristian Thulesen Dahl (DF), 1998-01-29:
Er SF enig i, at det forbedrer betalingsbalancen med 0,65 mia. kr. at afskaffe det toldfri salg, og er SF enig i, at der går ca. 1.800 danske arbejdspladser tabt ved at afskaffe det toldfrie salg?
Rasmus Prehn (S), 2011-01-14:
Hvis der er et kriterium, der hedder, at har man en lav middellevetid, skal man have penge for det, have ekstra kompensering, så kan det jo ikke komme bag på nogen, at det rent faktisk er dem, der har den laveste middellevetid, der får flest penge; altså, det giver en vis fornuft.
Maja Panduro (S), 2010-04-12:
Men derfor glæder vi os også over, at ministeren med det her lovforslag tager et positivt skridt i den rigtige retning, et lille og forsinket skridt, synes vi nok, men det er dog et skridt, og vi glæder os over, at der bliver lagt op til at forbedre mulighederne for, at økonomisk trængte virksomheder kan blive videreført frem for at skulle erklæres konkurs ved f.eks., som lovforslaget foreslår, at indføre flere rekonstruktionsmuligheder.
Jens Henrik Thulesen Dahl (DF), 2020-05-13:
Man siger, at mulighederne er der, men er f.eks. muligheden for, at man, før man søger ind på en uddannelse, kan få de godkendelser eller dispensationer, der skal til, så tingene rent faktisk kan være klar, når man har uddannelsesstart, ikke et af de områder, man kunne gå ind i?
Lennart Damsbo-Andersen (S), 2009-11-12:
Vi er dog klar til at gå så langt som til at sikre unge under 25 år, der har haft arbejde i 18 måneder, de samme rettigheder som unge, der fuldfører en uddannelse, til at blive optaget i a-kassen med ret til dagpenge på dimittendsats.
Finn Sørensen (EL), 2017-10-26:
Jeg kan tilslutte mig de øvrige ordføreres bemærkninger og bare sige i forlængelse af den tidligere ordfører, der lige har været på talerstolen, hr. Carl Holst, at hvis vi ikke gennemfører det her, betyder det altså, at skyldnere kan påføre kommunerne nogle ekstraomkostninger ved at indbetale det skyldige beløb, uden at kommunen har nogen mulighed for i det mindste at opkræve et vel i virkeligheden ret beskedent gebyr for den handling, der skal foretages.
Ole Birk Olesen (LA), 2012-09-06:
Den var tydelig, men jeg vil nu alligevel repetere den: Den kom i form af et ikkesvar på det spørgsmål, der handlede om, hvorvidt Venstre vil anerkende, at de konkurrenceevneforbedringstiltag, som ligger i Venstres erhvervsskattepakke, således bare er ting, som Venstre selv har forværret tidligere, eller som Venstre agter at forværre om få uger.
Ane Halsboe-Jørgensen (S), 2023-11-22:
Grunden til, at vi sad hele foråret og forhandlede arbejdsmiljøaftaler og også gav ekstra penge til Arbejdstilsynet og skærpede fokusset på kemi, var jo lige præcis, at mennesker ikke skal gå på arbejde med lige præcis den følelse, der beskrives i det spørgsmål, der er sendt ind.
Ole Stavad (S), 2004-02-20:
En tilsvarende miljøvenlig produktion findes ikke i Danmark på de private planteskoler, og den investering, der er foretaget, risikerer man nu at smide væk, samtidig med at man mister vigtige arbejdspladser i et område, der i forvejen er meget hårdt ramt af arbejdsløshed. Miljøministeren har til Folketingets Miljø- og Planlægningsudvalg fremlagt en redegørelse, hvor han når frem til, at der hidtil har været underskud på driften af begge planteskoler.
Kristian Thulesen Dahl (DF), 1999-04-16:
Lad mig lige anfægte det regnestykke, indenrigsministeren kom frem med, altså 128 mio. kr. plus 30 mio. kr. til repatriering. Indenrigsministeren sagde, at så sparer vi 30 mio. kr., hvis vi ikke repatrierer.
Vivi Kier (KF), 2013-04-11:
Jeg ville da så bare foreslå Enhedslisten, at når nu det er så nemt at få pengene ind via en finanslovsforhandling, så må man så gøre det til næste finanslovsforhandling, men hvis man ikke vil kæmpe for de her penge, vil jeg da foreslå, at Enhedslisten som regeringens støtteparti nu sikrer sig, at regeringen kommer med en dato på, hvornår dens bæredygtighedsstrategi kommer, så kunne Enhedslisten måske faktisk også få indflydelse på, hvad der skal ligge i den strategi.
Lene Espersen (KF), 2003-04-08:
En ting er sikker: Køerne skal høvles ned, og de skal væk, men vi skal også have sikkerhed for, at der er ordentlige vilkår for de mennesker, der sidder i Kriminalforsorgens institutioner, og derfor skal belægsgraden ned på 92 pct., som det er aftalt i forligskredsen.
Eva Kjer Hansen (V), 2001-05-29:
Samarbejdet mellem regeringen og Folketinget kan jo ikke fungere, hvis vi ikke kan stole på, at de oplysninger, vi får i forbindelse med mandatgivningen, er overvejet nøje, og at man står fast på det, medmindre der sker nogle afgørende ting, som ændrer på situationen. Vi kan ikke leve med, at en tilfældig minister blot kan se bort fra det mandat, der er givet i Europaudvalget, uden at der er sagligt belæg for det.
Pia Olsen Dyhr (SF), 2008-11-18:
Vi har siddet og ringet rundt til samtlige trafikselskaber, til samtlige kommuner i landet, for at høre, hvad deres bud er på, hvad de skal putte på budgettet, og hvad de har puttet på budgettet, og hvordan situationen med busruter ser ud - hvad for nogle bliver lukket, og hvordan ser regnskabet ud?
Dennis Flydtkjær (DF), 2013-11-01:
Der er selvfølgelig også den problemstilling, som hr. Ole Birk Olesen nævner, nemlig at der i nogle områder, specielt de områder, jeg faktisk selv er valgt i, nemlig i Ringkøbing, er rigtig mange sommerhusejere, og det er klart, at de jo ikke har mulighed for at påvirke ved at stemme på nogle andre.
Jakob Sølvhøj (EL), 2021-06-03:
Når nu fru Ellen Trane Nørby taler om, at vi skal skabe en større lokal frihed, indebærer det så også, at Venstre er indstillet på at diskutere, hvorvidt vi kan fjerne de obligatoriske test og finde andre former, sådan at vi overlader spørgsmålet om test til afgørelse ude på den enkelte skole og lader det være op til den enkelte lærers faglige vurdering at håndtere, hvordan man arbejder med test i den enkelte klasse?
Sophie Hæstorp Andersen (S), 2025-04-30:
Derfor vil jeg da også gerne opfordre til, at Liberal Alliance i dialog med developere eller andre udvider paletten betragteligt, og at man prøver at finde fælles løsninger, både i forhold til hvordan vi løser ventelisteproblemstillingerne ved andelsboligerne, men også, hvordan vi får etableret flere andelsboliger, og det gør vi jo primært ved at få gang i boligmarkedet og ved at få flere private udlejningsboliger til at blive solgt, sådan at dem, der bor der, kan få mulighed for f.eks. at stifte en andelsboligforening, eller ved at bygge flere andelsboligforeninger.
Karen Hækkerup (S), 2010-04-12:
Derfor er der ekstremt behov for, at vi, hvis der er problemer i familier, hvor en tvang som denne kunne komme på tale, ser på, hvilke initiativer vi så ellers stiller op i forhold til familierådgivning, i forhold til eventuelle tvangsfjernelser af børn, i forhold til støtte til det kulturmøde, som godt kan være meget vanskeligt, og i forhold til at tilbyde hjælp til de familier, der ofte står i de her vanskelige situationer, hvor man går fejl af hinanden.
Line Barfod (EL), 2005-05-19:
Så undrer det mig, når hr. Peter Skaarup bliver ved med at citere forskellige politifolk, at hr. Peter Skaarup ikke citerer Københavns Politi og bl.a. Politidirektøren i København, der jo meget tydeligt har sagt, at de problemer, vi har, kan politiet ikke løse alene, men at vi er nødt til at sørge for, at der er arbejdspladser til de unge.
Elisabeth Arnold (RV), 2007-01-31:
»Hvad er ministerens reaktion på, at chefkriminalinspektør Per Larsen, Københavns Politi, onsdag den 24. januar 2007 i TV2 Nyhederne kl. 19.00 i et indslag om overvågningskameraer, konkret vedrørende overvågningskameraer på diskotek Luux i København, der filmer offentlig vej, udtaler, at »Det er helt klart ikke lovligt, men det var meget nyttigt i den konkrete sag«?«
Brian Mikkelsen (KF), 2017-04-04:
Jeg er glad for, at vi har en bred politisk aftale på området, og derfor skal vi selvfølgelig også sikre, at vi under udvalgsbehandlingen kommer igennem det på en ordentlig måde, så alle får svar på deres spørgsmål og alle kan se sig selv i den aftale, vi lavede den 1. december.
Peter Hummelgaard (S), 2024-04-10:
F.eks. tror jeg ikke, der er nogen tvivl om, at ansigtsgenkendelse i visse tilfælde vil kunne hjælpe politiets efterforskning, men det er altså samtidig afgørende – og det er også sådan, jeg hører ordføreren for SF – at anvendelsen ikke sker på en måde, der kompromitterer vores grundlæggende rettigheder og ikke mindst retten til privatliv.
Søren Egge Rasmussen (EL), 2020-11-04:
Ja, så er det ikke med Landsbyggefondens midler, det kan løses, og der er det jo selvfølgelig interessant, om den her aftale er medvirkende til, at der er anden kapital, der kommer i spil i forhold til at sikre renoveringerne i den almene sektor.
Mogens Lykketoft (S), 2000-04-04:
Jeg kan bare sige én ganske bestemt ting: Min departementschef går ikke i byen, heller ikke for at forberede forhandlinger med nogen som helst, uden et ganske klart politisk mandat, og derfor holder han sig altid inden for de retningslinjer, der også blev knæsat i den betænkning, der er udgivet om sagen.
Poul Henrik Hedeboe (SF), 2005-04-26:
Så ved siden af at markedet her skal klare noget, ligger der altså også en samfundsopgave i at sørge for, at de virksomheder, som ud over de etablerede er vores fremtid, de, der er de kommende, får risikovillige midler tilført, og i et eller andet omfang skal vi som samfund gå ind og tage ansvaret for, at nogle ting sættes i gang.
Søren Kolstrup (EL), 2000-12-01:
Men det var jo interessant, at hr. Jann Sjursen mente - ganske som Enhedslisten - at vi desværre ikke står over for at kunne udfase fossile brændsler lige med det samme, men at vi udfolder en fælles bestræbelse i at finde alternativer. Indebærer hr. Jann Sjursens synspunkt så, at det kan være relevant at strække ressourcerne, ikke ved hjælp af produktionslofter, men ved at man, inden man går i gang med nye udbudsrunder, så tager en vurdering af: Hallo - skal vi hurtigt stikke nogle sugerør ned i Nordsøen, eller skulle vi måske tøve en kende for netop at få brugt Nordsøens energiressourcer som supplement til f.eks. udviklingen af solenergi, som jeg ved, at hr. Jann Sjursen er meget optaget af? Hr. Jann Sjursen må vel erkende, at vi ikke lige umiddelbart står over for et megastort eventyr med hensyn til solceller, selv om vi begge to udfolder bestræbelser om at fremme noget sådant.
Karen J. Klint (S), 2004-02-25:
Der er initiativer mod tvangsægteskab, noget, som vi alle sammen er enige om, men der er opstået et nyt lille hjørne, hvor mænd bevidst henter kvinder til Danmark for at udnytte dem, for at forbruge dem og så bagefter kassere dem, som om de var en vare, der var forbrugt, eller en pc, der var blevet afskrevet og derfor skal fornys.
Helle Thorning-Schmidt (S), 2006-05-09:
Med hensyn til efterløn vil jeg sige, at hvis man erstatter de år med noget andet – hvis vi gør langt mere for at undgå den nedslidning, som er på det danske arbejdsmarked – så har vi faktisk givet noget igen til de mennesker, som vi beder om at opholde sig længere tid på arbejdsmarkedet.
Anni Matthiesen (V), 2023-04-11:
Og det er egentlig også derfor, jeg håber, at der er en bred opbakning til, at vi nu slår det her fast og kommer videre, så vi kan komme i gang med at tage de næste vigtige skridt, som jeg også nævnte, især i forhold til at sikre kvaliteten i plejefamilierne, men for den sags skyld også i forhold til bedre efterværnsordninger.
Line Barfod (EL), 2008-11-14:
Men når vi f.eks. ser på spritbilisme og på, hvor heftigt man diskuterer, hvor hårdt der skal straffes her, når vi ser på, hvordan man vil gribe ind over for en lang række mindre overtrædelser af straffeloven, og man har sagt, at der skal gribes langt, langt hårdere ind over for en lang række grupper, der har store sociale problemer, undrer det mig, at her, hvor vi taler om professionelle arbejdsgivere, der har alle muligheder for at overholde reglerne, er det sådan, at når de ikke gør det og det fører til, at nogle mennesker dør, er der tale om forholdsvis beskedne bøder set i forhold til virksomhedernes omsætning.
Kim Andersen (V), 2011-05-24:
Det er meget generelt, hvad der står, bortset fra at forslaget jo i den grad bærer præg af at være genbrug, altså af, at man ikke har ulejliget sig med at opdatere det, i og med at man kører med en tekst, hvor der står, at vi inden april 2010 skal igangsætte osv. osv.
Leif Mikkelsen (V), 2003-05-15:
Når man nu her konstaterer, at det var så fantastisk, fordi det, der står tilbage, er nogle blivende faciliteter, jeg har ikke hørt nævnt andet, og vi så får afklaret, at det ikke er nogen begrundelse for, at Socialdemokratiet kan komme igen næste år, må man altså finde på noget bedre end at komme her og sige, hvad der er skabt, når vi nu er enige om, at det har vi altså virkemidler til, der er ganske fremragende.
Martin Lidegaard (RV), 2004-04-22:
Når jeg beder om det lange perspektiv, er det selvfølgelig, fordi jeg godt er klar over, at det er noget, der koster penge, og det er noget, som kræver en lang tidshorisont, hvis det ikke skal gå helt urimeligt ud over forbrugerne, beskæftigelsen osv.
Christina Egelund (LA), 2018-10-04:
Jeg vil sige det sådan her: Hvis Alternativet har gode, virkningsfulde forslag, som ikke på nogen måde kompromitterer frihedsrettighederne, og som kan virke i forhold til at løse problemerne i parallelsamfundene, så vil vi meget, meget gerne både se dem og drøfte dem med dem.
Jytte Andersen (S), 1997-12-12:
Der er nogle begrænsninger, idet der er områder, hvor arbejdsgiveren ikke kan stille betingelser, og det er spørgsmål, der henholder sig til ligestillingsloven, og det er spørgsmål, der henholder sig til diskriminationsloven, men ud over det er arbejdsgiveren faktisk frit stillet.
Nick Hækkerup (S), 2020-05-20:
Det, der er holdningen, og det tror jeg sådan set også spørgeren og spørgerens parti deler opfattelse med mig af, er, at vi skal snakke og koordinere med de andre lande, men det er jo ikke det samme som at sige, at der ud af det skal komme en beslutning om, at det skal foregå på præcis samme måde ved åbningen til Sverige, som vi måtte åbne på til Tyskland eller Norge.
Tom Behnke (FP), 1999-01-21:
Det er jo ikke rigtigt. Det er jo ikke rigtigt, som fru Gitte Seeberg prøver på at fremstille det, at hvis man vil lave nogle projekter for at lave noget bedre narkobehandling, så er man simpelt hen nødt til at tage pengene fra de i forvejen dårligst stillede.
Frank Jensen (S), 2001-06-01:
Hvis det er sådan, at den rådgivning ikke fører frem til, at moderen oplyser det, hvis hun overhovedet kan oplyse det, videregives sagen så til retten, og så er det retten, der kan afgøre, hvorvidt man vil bruge de almindelige retsplejelovsbestemmelser i retsplejelovens § 178, stk. 1, i forhold til at holde en vidnepligt og også sanktionere den.
Frank Aaen (EL), 2005-06-17:
Men vi anerkender også, at der er en stor debat på Færøerne, som er udtryk for forskellige holdninger til, om man kunne være kommet længere, og derfor har vi vedtaget at undlade at stemme til både dette og de øvrige lovforslag, fordi man ikke bare lige kan sige, at her er der altså en aftale mellem to lige stærke parter, nemlig den danske regering og henholdsvis de grønlandske og færøske myndigheder.
Jan E. Jørgensen (V), 2017-06-14:
Det er kriminelt – det er det også i dag – at tigge, og nu bliver det så ekstra kriminelt, hvis man tigger de her steder, hvor vi altså nu ser, at folk jo nærmest ikke kan kende deres by igen, fordi der sidder og ligger hjemløse ved siden af hinanden op og ned ad vores gågader.
Ole Birk Olesen (LA), 2024-12-11:
Det betyder ikke, at vi ikke kan lave et parlamentarisk flertal sammen med Dansk Folkeparti, ligesom Socialdemokratiet i sidste valgperiode lavede et parlamentarisk flertal sammen med Enhedslisten, Radikale og SF, selv om alle tre partier har en politik, der stikker af fra Socialdemokratiets politik.
Finn Sørensen (EL), 2014-11-28:
Det gælder også den anden del af lovforslaget, hvor det jo egentlig er principielt forkert – det er mærkeligt, hvordan det i sin tid har kunnet snige sig ind i lovgivningen overhovedet – at der kunne gives dispensation fra et grundlæggende princip om, at det selvfølgelig er de folkevalgte i en kommunalbestyrelse og i en regionsbestyrelse, der så også skal forvalte embedet, og at man ikke sådan bare kan overlade det til ikkevalgte.
Søren Krarup (DF), 2005-06-03:
Må jeg lige med hensyn til begrebet ligebehandling sige, at det da er fuldstændig rigtigt, at forudsætningen for al lovgivning her i landet, der tager sit udgangspunkt i denne sal, er, at der er forskel på danske statsborgere og dem, der ikke er danske statsborgere.